Source: https://www.tax-fin-lex.si/Zbirke/SodnaPraksaList?nodeId=5cc89d69-0302-4279-adb1-561aba1f4ada
Timestamp: 2020-01-18 23:54:34+00:00

Document:
VSL Sklep Cst 491/2018
VSL00016746
ZFPPIPP člen 121, 121/1. ZPP člen 205, 205/1, 205/1-6. ZPPDID člen 1, 1/1
družbeniki izbrisane družbe - osebni stečaj - prekinitev stečajnega postopka - podrejena uporaba pravil pravdnega postopka - odgovornost družbenikov za obveznosti izbrisane družbe - sodna praksa Evropskega sodišča za človekove pravice (ESČP)
V primeru, da se v stečajnem postopku uveljavljajo terjatve upnikov do družbenikov izbrisanih družb, ki so navedene v prvem odstavku 1. člena ZPPDID, bi z nadaljnjim vodenjem postopka glede tovrstnih terjatev in morebitnega poplačila upnikov navedenih terjatev prišlo do neenakega obravnavanja družbenikov izbrisanih družb oziroma njihovih pravnih naslednikov, ki so v stečajnih postopkih nasproti tistim, ki niso v stečajnih postopkih. Družbeniki oziroma njihovi pravni nasledniki, nad katerimi je bil začet stečajni postopek bi bili v bistveno slabšem položaju od ostalih bivših družbenikov izbrisanih družb, saj bi se njihovo premoženje unovčilo in terjatve do upnikov poplačale ne glede na odločitev ESČP v zadevi Lekić. Ker gre pri stečaju za generalno izvršbo, je treba določilo prvega odstavka 1. člena ZPPDID razlagati tako, da narekuje tudi prekinitev stečajnih postopkov, kar zadeva uveljavljanje v tem členu navedenih terjatev upnikov do družbenikov izbrisanih družb.
VSL Sodba I Cpg 931/2017
JAVNA NAROČILA - ODŠKODNINSKO PRAVO
VSL00016725
ZJN-2 člen 78, 78/4. URS člen 26, 26/1. ZPP člen 154
javna naročila - dopolnitev ponudbe - odškodninska odgovornost države - protipravnost ravnanja državnega organa - protipravnost ravnanja Državne revizijske komisije - stroški sodnega postopka - načelo končnega uspeha
Po presoji DKOM pa MORS zneska v tej zadevi ne bi smel spremeniti, ker za to ni bilo pravnega temelja v četrtem odstavku 78. člena ZJN-2. Enako je pravno mnenje pritožbenega sodišča. DKOM je pri uporabi pravnih norm, še zlasti četrtega odstavka 78. člena ZJN-2 ravnal v celoti pravno pravilno. Celo če bi to ne bilo tako, bi bilo njegovo ravnanje protipravno šele, če bi DKOM pri razlagi pravnih predpisov presegla okvir pooblastil, ali če bi ravnala samovoljno. Za nobenega od teh dveh očitkov ni nobenega temelja v ugotovitvah prvostopenjskega sodišča; prvega tožeča stranka DKOM celo niti ni očitala.
SZ-1 člen 68, 68/3, 71, 71/2.. ZPP člen 287, 339, 339/2, 339/2-8, 339/2-14.
VSL Sklep I Cp 1619/2018
VSL00016761
ZPP člen 308, 385, 385/4, 392
sodna poravnava - postopek določitve meje - sodna ureditev meje - pravna narava sodne poravnave - izpodbijanje sodne poravnave - pravnomočnost - učinek pravnomočnosti - učinki sodne poravnave - pravno varstvo - zahteva za varstvo zakonitosti - tožba za razveljavitev sodne poravnave - izredna pravna sredstva
Glede na dejstvo, da je sodišče postopek zaključilo s sklenitvijo sodne poravnave, pri čemer je bilo udeležencem postopka to znano in so odpravek sodne poravnave tudi prejeli, stališčem tožnika, da zoper neobstoječo poravnavo izrednih pravnih sredstev nista mogla vložiti, ni mogoče pritrditi. Neobstoječa bi namreč zaradi pomanjkanja volje lahko bila le pogodba sama, medtem, ko je listina, ki pogodbeno voljo strank navzven izkazuje, nična. Napake volje se uveljavljajo s tožbo na razveljavitev sodne poravnave, ničnost pa preko izrednega pravnega sredstva zahteve za varstvo zakonitosti. To pa pomeni, da pravno varstvo tožnikom ni bilo odvzeto.
VSL Sklep IV Cp 1852/2018
VSL00019393
ZIZ člen 19, 19/4, 42, 42/2. ZPP člen 142, 142/4, 224, 224/1. ZPSto-2 člen 43, 44
potrdilo o pravnomočnosti - klavzula o pravnomočnosti - razveljavitev klavzule o pravnomočnosti - vročilnica - javna listina - fikcija vročitve - obvestilo o prispeli sodni pošiljki - vročanje na naslovu stalnega prebivališča - neuporaben poštni predalčnik - seznanitev s pisanjem - neskrbnost
Prestroga in nesorazmerna posledica neskrbnosti lastnika stanovanja ali uporabnika poštnih storitev, ki ni zagotovil brezhibnega poštnega predalčnika, bi bila, da bi se mu povsem onemogočilo dokazovanje tega, da za pisanje ni vedel.
VSL00016764
ZST-1 člen 11, 11/5, 12a, 12a/2
sodne takse - predlog za oprostitev plačila sodne takse - obročno plačilo sodne takse - materialni položaj - ugotavljanje materialnega položaja stranke in njenih družinskih članov - dvakratnik osnovnega zneska minimalnega dohodka - pravica do učinkovitega sodnega varstva
Po mnenju pritožbenega sodišča pritožnik, glede na ugotovljene premoženjske razmere (solastnik hiše, v kateri družina živi, štirih vozil in motornega kolesa v skupni vrednosti 21.200,0 EUR), izpolnjuje pogoje za obročno plačilo sodne takse, saj obstaja velika verjetnost, da bo sicer postavljen v položaj, ko se bo moral zavoljo nezmožnosti takojšnjega plačila celotne takse odreči sodnemu varstvu.
VSM Sklep IV Kp 9542/2016
VSM00016606
KZ-1 člen 20, 20/2, 57. ZKP člen 39, 39/1, 39/1-6, 105, 105/2, 161a, 392, 392/1, 443a, 443a/2
kaznivo dejanje goljufije - sodna poravnava v kazenskem postopku - zavrženje kazenske ovadbe na podlagi odloženega pregona ali postopka poravnavanja - bistvena kršitev določb kazenskega postopka - seznanitev sodnika z nedovoljenimi dokazi - razveljavitev sodbe, ki se opira na nedovoljen dokaz - nedovoljena vnaprejšnja dokazna ocena
Sodnik posameznik se z vsebino sporazuma iz 161.a člena ZKP nikoli ne seznani in še manj z razlogi o neuspelem poravnavanju.
VSM Sodba IV Kp 49494/2017
VSM00016584
KZ-1 člen 158, 158/1
raznašanje dejstev - žaljiva izjava - kaznivo dejanje razžalitve
Pritožbeno sodišče se sicer strinja s sodiščem prve stopnje, da je kaznivo dejanje razžalitve po prvem odstavku 158. člena KZ-1 mogoče storiti tudi z izrekanjem ali raznašanjem žaljivih dejstev, vendar le, ko je v njihovem središču posameznikova oseba in ne ravnanje.
VSM Sklep IV Kp 30174/2017
VSM00017215
ZKP-UPB4 člen 94, 94/1, 371, 371/1, 371/1-11
stroški kazenskega postopka - krivdno povzročeni stroški kazenskega postopka - zasebni tožilec - zastopanje po pooblaščencu odvetniku - brezplačna pravna pomoč v kazenskih zadevah - preložitev glavne obravnave
Eno od temeljnih pravil zakonske ureditve stroškov kazenskega postopka je, da jih mora ne glede na izid postopka povrniti tisti, ki jih je povzročil po svoji krivdi. Kdaj gre za stroške, ki jih je procesni udeleženec povzročil po svoji krivdi, je dejansko vprašanje. Kdaj so stroški zakrivljeni, je dejansko vprašanje, ki ga sodišče presoja od primera do primera. Na splošno pa velja, da stroški niso zakrivljeni, če je procesni udeleženec storil vse, kar je bil po zakonu dolžan storiti oziroma kadar so mu objektivne okoliščine, ki se jim ni bilo mogoče izogniti, preprečevale, da se izogne nastanku nepotrebnih stroškov.
VSL Sklep I Cp 2138/2018
VSL00019394
ZPP člen 108, 108/4, 339, 339/2, 339/2-14. ZST-1 člen 12, 12/2
obročno plačilo sodne takse - predlog za obročno plačilo sodne takse - obvezne sestavine predloga za oprostitev plačila sodnih taks - nepopoln predlog za oprostitev plačila sodne takse - neobrazložen sklep sodišča prve stopnje - absolutna bistvena kršitev določb pravdnega postopka
Sklepa sodišča ni mogoče preizkusiti, saj iz njega ni razvidno, katerih podatkov in izjav predlog za obročno plačilo sodne takse še vedno ne vsebuje. S tem je sodišče storilo bistveno kršitev določb postopka po 14. točki drugega odstavka 339. člena ZPP (ki jo dedinja smiselno uveljavlja v pritožbi).
VSM Sklep II Kp 48100/2015
VSM00016561
KZ-1 člen 211, 211/3. ZKP člen 276, 276/2, 277, 277/2, 402, 402/3
zavrženje obtožnice - oškodovanec kot tožilec - formalni preizkus obtožnice - kaznivo dejanje goljufije
Dovoljenost obtožbe in formalni preizkus obtožnice.
VSL Sodba II Cp 1515/2018
VSL00016724
OZ člen 82, 82/1, 125, 125/1, 239. ZPP člen 458, 458/1
spor majhne vrednosti - pritožbeni razlogi v postopku v sporu majhne vrednosti - omejeni pritožbeni razlogi - vezanost na ugotovljeno dejansko stanje - pogodba o izobraževanju - pogodba o šolanju - izpolnitev obveznosti - pogodbeno dogovorjeni pogoji - pogodbeni rok - rok za zaključek šolanja - uporaba določil in razlaga spornih določil - učinki pogodbe - posledice neizpolnitve pogodbe
Sodišče je tožbenemu zahtevku za vračilo celotnega plačanega zneska za toženčevo šolanje s pogodbeno dogovorjenimi obrestmi ugodilo, ob pravilni uporabi 8. člena Pogodbe ter prvega odstavka 125. člena OZ, po katerem pogodba ustvarja pravice in obveznosti za pogodbene stranke, ter po prvem odstavku 239. člena OZ, po katerem ima upnik pravico zahtevati izpolnitev obveznosti, dolžnik pa jo je dolžan izpolniti pošteno v vsem, kot se glasi. Ugotavljanje pogodbene volje strank je dejansko vprašanje, ocena pomena in učinkov oziroma posledic določene pogodbe pa je pravna ocena. Toženec aktivnosti izobraževanja po plačanemu programu ni uspešno zaključil do pogodbenega roka.
VSC Sklep I Cp 265/2018
VSC00018262
ZPP člen 339, 339/2, 339/2-8
plačilo sodne takse - umik pritožbe
Utemeljeno pritožba trdi, da bi moralo sodišče prve stopnje ob vročitvi sklepa o zavrnitvi predloga za taksno oprostitev opozoriti toženca, da rok za plačilo sodne takse, ki je bila tožencu naložena s plačilnim nalogom z dne 20. 11. 2017, začne ponovno teči naslednji dan po vročitvi sklepa z dne 10. 1. 2018.
VSL Sodba II Cp 1015/2018
VSL00016648
denarna odškodnina za nepremoženjsko škodo - odškodnina za strah - odškodnina za primarni strah - strah - primarni strah - pravno priznana škoda - primerna denarna odškodnina
Ker je bilo zaradi škodnega dogodka dalj časa porušeno življenjsko ravnovesje tožnice, primarni strah, ki ga je utrpela ob udarcu dela kovinskega droga na vozilo, ki ga je vozila, ustreza standardu pravno priznane škode.
VSL Sklep I Cpg 585/2018
VSL00017440
ZST-1 člen 11, 11/2, 11/3, 11/4, 11/5. ZGD-1 člen 230
plačilni nalog za plačilo sodne takse - pravna oseba - oprostitev plačila sodnih taks - odlog oziroma obročno plačilo sodne takse - bilančni dobiček - uporaba čistega dobička in bilančnega dobička
Ker tožeča stranka odloga ali obročnega plačila sodne takse niti ni predlagala, se sodišču prve stopnje s tem sploh ne bi bilo treba ukvarjati in tudi ni bilo razloga, da bi odločitev o (neobstoječem) predlogu morala biti vsebovana v izreku izpodbijanega sklepa.
VSL Sklep I Cp 2049/2018
VSL00016899
ZST-1 člen 15, 15/4
predlog za oprostitev plačila sodne takse - premoženjsko stanje prosilca - plačilo sodne takse - naknadno plačilo sodne takse
Na podlagi določila četrtega odstavka 15. člena ZST-1 mora stranka, ki je bila oproščena plačila sodnih taks, če v postopku delno uspe in na podlagi pravnomočnega izvršilnega naslova pridobi premoženje, ki presega del takse, ki bi jo morala plačati, če ne bi bila oproščena plačila taks, plačati ta del takse. Pogoj za uporabo navedenega zakonskega določila na katerega se opira izpodbijani sklep pa ni le dejstvo, kot zmotno meni sodišče prve stopnje, da je pritožnik na podlagi sodbe pridobil premoženje, ki presega višino taksne obveznosti, ampak tudi, ali splošno premoženjsko stanje pritožnika omogoča plačilo predpisane sodne takse, ne da bi bilo zato ogroženo njegovo preživljanje.
VSL Sklep I Cp 2063/2018
VSL00016752
ZST-1 člen 11, 11/1, 12, 12/2, 12/2-4, 12a, 12a/3, 13, 13/6. ZPP člen 108, 108/4, 337. ZBPP člen 13, 14. ZSVarPre člen 27
plačilo sodne takse - obročno plačilo sodne takse - delna oprostitev plačila sodne takse - predlog za oprostitev plačila sodne takse - nepopoln predlog - dopolnitev nepopolnega predloga - odločanje o predlogu za oprostitev plačila sodne takse - pogoji za delno oz. popolno taksno oprostitev - pogoji za oprostitev plačila sodne takse - materialni položaj - minimalni dohodek prosilca - osnovni znesek minimalnega dohodka - mesečni povprečni dohodek na člana družine - nepremično premoženje - pravica dosmrtnega uživanja - nedopustne pritožbene novote
Pritožbene navedbe, da tožnica z nepremičninami, v katerih ne živi, ne more razpolagati, ker so obremenjene z dosmrtno pravico uživanja v korist njenega očeta, so prepozne, z ničemer opravičene pritožbene novote, ki jih pritožnica v dosedanjem postopku ni navajala niti z ničemer dokazala. Glede na nizke tekoče dohodke tožnice pritožbeno sodišče soglaša s pritožbo, da bo tožnica težko plačala znižano takso le v štirih mesečnih obrokih, saj slednji res predstavljajo več kot 1/4 njenih mesečnih prejemkov. Upoštevaje njene dohodke je zato v tem delu pritožbi ugodilo in določilo plačilo znižane takse v znesku 409,00 EUR v 12-ih zaporednih mesečnih obrokih, ki ne bodo občutno zmanjšali njenih rednih dohodkov.
VSL Sklep II Cp 1272/2018
VSL00016428
ZPP člen 105a, 105a/3, 158, 158/1
povrnitev pravdnih stroškov - povrnitev pravdnih stroškov pri umiku tožbe - umik tožbe - umik tožbe po izpolnitvi zahtevka
Tožeča stranka, ki umakne tožbo, je tista, ki mora povrniti nasprotni stranki pravdne stroške, kar velja tudi za primer, če so zaradi neplačane takse za tožbo izpolnjeni pogoji za izdajo sklepa na podlagi domneve umika tožbe, kot jo določa tretji odstavek 105.a člena ZPP. Ne glede na to, da sodišče o umiku tožbe ni odločalo na podlagi tretjega odstavka 105.a člena ZPP, pač pa je postopek ustavilo na podlagi tožnikove izjave o umiku tožbe, je njegova odločitev napačna. Trditveno in dokazno breme, da je bila tožba umaknjena takoj po izpolnitvi zahtevka, je namreč na tožeči stranki, ki zahteva stroške, saj v nasprotnem primeru – ob golem umiku tožbe – do povračila pravdnih stroškov ni upravičena.
VSL Odločba IV Kp 34888/2012
VSL00025065
ZIKS-1 člen 8, 25, 26. ZUP člen 18, 18/4. ZKP člen 35
prenos pristojnosti - odložitev izvršitve kazni zapora
Predlog za delegacijo pristojnosti Višjega sodišča v Ljubljani v zvezi z odločanjem o pritožbi obsojenca zoper sklep sodišča prve stopnje, je obsojenec utemeljeval z določbo 35. člena ZKP. Torej na pravni podlagi, ki v predmetni zadevi nikakor ne pride v poštev. Skladno z določilom 8. člena ZIKS-1 se namreč odločbe na podlagi 25. in 26. člena ZIKS-1 izdajajo po določbah zakona, ki ureja splošni upravni postopek. ZIKS-1 v postopku odločanja o predlogu za odložitev izvršitve kazni zapora, torej napotuje na subsidiarno uporabo določb ZUP. Le - ta v 3. poglavju z nazivom "Prepoved prevzema in prenosa pristojnosti", v četrtem odstavku 18. člena določa, da sme organ, ki je pristojen za odločanje v posamezni upravni zadevi, samo po izrecnem zakonskem pooblastilu odločanje v zadevi prenesti na kakšen drug organ. ZIKS-1, ki se v predmetnem postopku uporablja kot primarni pravni vir, takšnega zakonskega pooblastila glede prenosa pristojnosti za odločanje o predlogih za odlog izvršitev kazni ne predvideva in ga tudi ne določa, zato je bilo potrebno tovrsten predlog obsojenca, glede na to, da ni dovoljen, s smiselno uporabo določbe 246. člena ZUP zavreči.
VSL Sklep I Cp 1964/2018
VSL00016643
ZST-1 člen 11, 11/5, 11/6
oprostitev plačila sodnih taks - delna oprostitev plačila sodne takse - obročno plačilo sodne takse - pogoji za oprostitev, odlog ali obročno plačilo taks na podlagi sodne odločbe - restriktiven pristop - kreditne obveznosti - preseganje dvakratnika osnovnega zneska minimalnega dohodka
Po ustaljeni sodni praksi se kreditne obveznosti ne upoštevajo pri odločanju o oprostitvi plačila sodnih taks, ker je kredit posledica prostovoljne odločitve kreditojemalca, kar pa ne izključuje možnosti obročnega plačila takse, kar je sodišče prve stopnje v obravnavanem primeru tudi odobrilo.

References: sodišče 
 ZKP 
 ZKP 
 sodišče 
 sodišče 
 sodišče 
 ZKP 

Sodišče 
 sodišče 
 sodišče 
 sodišče 
 sodišče 
 ZKP 
 sodišče